Buxus

:*Iste articlo tracta sobre o [[chenero (biolochía)|chenero]] de [[Plantae|plantas]] *'Buxus**. Ta o material que se quita d'istas especies, se veiga **Buxo (madera)**.''


Os **buixos** u **buixeras*' () son un [[chenero (biolochía)|chenero]] de [[planta]]s [[fuella perén|perennifolias]] en a [[familia (biolochía)|familia]] d'as [[Buxaceae|buixacias]]. Habitualment tienen porte [[arbusto|arbustivo]], anque existe eixemplars de bellas especies que gosan arribar a porte [[árbol|arborio]].

En a [[Peninsula Iberica]], a [[especie]] mas representativa d'o chenero ye *Buxus sempervirens*, que ye silvestre en buena cosa de a cheografía, y forma poblacions importants en as [[sierra]]s como os [[Pireneus]].

== Distribución ==

Son naturals en [[Europa]] (especialmnent en o sud), buena cosa d'o sud d'[[Asia]] en pasando por a [[India]] y en arribando dica o [[Oceano Pacifico|Pacifico]], y en bellas zonas d'[[America]] (dende [[Mexico]] dica [[Colombia]]). As [[especie]]s de *Buxus* son, por tot ixo, propias de [[latitut]]z y [[clima]]s [[Clima temperato|temperaus]] y [[Clima subtropical|subtropicals]].

En existe cualques poblacions en o norte d'[[Africa]], mas que mas en a cuenca [[Mar Mediterrania|mediterrania]] d'ixe continent. En a [[isla]] de [[Madagascar]] s'ha documentau bellas poblacions d'especies autoctonas, anque muit reducidas.

== Caracteristicas ==

Os buixos manifiestan midas variables, anque as formas arbustivas de port reduciu son con diferencia as mas abundants, en existe belaltras, en climas tropicals, que arriban a fer 12 [[metro]]s d'altaria. A especie mas frecuent en Europa, *B. sempervirens*, tiene una altaria meya de bels 120 [[centimetro|cm]], con a mayoría d'eixemplars plenament desarrollaus d'entre os 100 y os 150&nbsp;cm, anque de manera infrecuent pueden creixer dica 5 [[metro]]s d'altaria.

O creiximiento d'os buixos ye muit lento. No puyan si que bels centimetros cada anyada, y por ixa razón producen una [[madera]] bien quiesta por a suya dureza. En o [[Espanya|Estau Espanyol]], a suya expleitación ye viedada por as leis.

As [[fuella]]s son tiercas, coriacias, con forma lanciolada u arronchadeta, con una lonchitut que baila d'entre 1,5 y 5&nbsp;cm (en pendendo de a especie y o eixemplar), y d'entre 5 y 35 [[milimetro|mm]] d'amplaria. Brostan oposadas en a [[branca]], y a suya coloración ye caracteristicament [[verde|verda]] intensa en a mayoría d'as especies y en os eixemplars no exposaus a insolación directa, pero puede tornar-se [[amariello|amarellisca]] u [[royo|royisca]] en o sol, con frido intenso, u cuan se fan viellas. En captividat, s'ha conseguiu variedaz ornamentals con diferents formas de [[variegación]] y colors diferents, que en l'actualidat contan con cualque difusión en [[chardinería]].

As [[flor]]s son [[Planta monoica|monoicas]], con os dos sexos presents en o mesmo eixemplar, de regular muit discretas. Os [[estamen]]s son largos y sesils, protuberants dillá que os [[petalo]]s. Os [[lulo]]s, cuan son maduros, son [[capsula]]s de color [[grisa]] u [[marrón]] que contienen as [[simient]]s. A mida varía d'entre 5 y 15&nbsp;mm.

== Hábitat ==

As matas de buixo gosan creixer en una gran diversidat de puestos, en os que a sola limitación que troban ye o suyo creiximiento, tan lento, que fa que en as zonas umbrivolas se desarrollen mal, masiau finos y propensos a malotías. S'adaptan bien a una gran cantidat de suelos, pero tienen preferencia por os suelos [[calso|calsinosos]] y con [[Ph]] amán d'os valors neutros.

En os [[solano|solans]] tamién se'n i puede trobar, anque a forma que adoptan ye mas chicorrona y arronchadeta, y as matas se suelen trobar deseparadas d'entre ellas, sin formar guaire [[barda]]s ni atipir-se. En a [[cuenca mediterrania]], a especie predominant, *B. sempervirens*, s'adapta bien a's terrenos [[petrosa|petrosos]] en [[penya calsinera]], por o que ye regular de trobar-los en ixes ambients, a on que as formacions en as que i predominan reciben o nombre de «[[buixitar]]s» u «[[buixosa]]s». As [[radiz|venas]], a largo termin, tienen una gran capacidat ta meteorizar a penya.

En formacions composadas, con elevada presencia d'[[árbol]]s ([[selvas]]), as matas de buixo pueden formar una parte principal en o [[estrato arbustivo]]. En o [[dominio submediterranio]] en os [[Pireneu]]s, o buixo ye a especie mas frecuent como sotobosque en as selvas de planifolios, como [[caixigar]]s, [[carrascal]]s y [[fabosa]]s (en iste zaguer caso, se forma una comunidat conoixida como «[[fayar con buxo|fabosa con buixo]]»). Tamién se troba en [[pinar]]s, anque a elevada competitividat por a luz que presentan as [[conifera]]s, de [[fuella perén]] y atipida, dificulta o suyo desarrollo.

En as etapas de degradación d'ixas formacions se i puede trobar comunidaz no formadas sique por buixos, por o que tamién se les gosa dar nombre «buixitars» u «buixosas».

== Imáchens ==
<gallery>
Boxwood Buxus sempervirens var. arborescens Bark 2597px.jpg|Crosta.
Buxus sempervirens.jpg|Mata de buixo desarrollada en a uembra.
Staelen - Haus Caen 10 ies.jpg|Una [[barda]] de buixos.
Buxus.png|Buxo exposau a'l sol, con as [[fuella]]s que s'han tornau amarelliscas.
BuisFeuille.jpg|Detalle d'as fuellas.
Buisfleurs.jpg|[[Flor]]s.
</gallery>

== Fitonimia ==
A forma «buixo» (d'o [[Idioma latín|latín]] <*buxus*) ye a sola forma reconoixida pa representar este [[fitonimia aragonesa|fitonimo]] en a [[Propuesta Ortografica de l'Academia de l'Aragonés]],  en a que s'indica que as formas graficas «buxo» (/'buʃo/) y «bucho» (/'butʃo), que en a propuesta grafica de 1987 gosaba representar a ixas dos variants foneticas patrimonials, no s'emplegarán ya, tot asumindo-se que quedan incluidas en as posibilidaz de pronunciación de a forma grafica «buixo».

=== Pronunciación «*buxo*» ===

A nivel fonetico y no grafico, a pronunciación /'buʃo/ («buxo») ye con diferencia a mas emplegada por tot l'[[Alto Aragón]], en rechistrando-se por toda una pantilla de [[lugar]]s tanto en l'[[Aragonés occidental|aria occidental]], a on que sería mas esperable a pronunciación sin a -i- semivocalica, como en a [[Aragonés oriental|oriental]] y centro-oriental, en a que sí que i ye un caso atipico pus o regular ye que s'introduzca la dita -i debant de -x [iʃ]. Asinas, o lexicografo naturalista [[Rafel Vidaller]] en documenta uso en puestos por toda la [[Chacetania]] ([[aragonés cheso|Echo]], [[aragonés ansotano|Ansó]], [[Botaya]], etc.), en o norte de l'[[Alto Galligo]] ([[aragonés panticuto|Pandicosa]] y [[Sallent de Galligo|Sallent]]), por tot o [[Sobrarbe]] ([[Bielsa]], [[Plan]], [[Torla]], [[Sarvisé]], [[a Espunya]], [[Fanlo]], [[Nerín]], [[a Buerda]], [[Tella]]), en a [[aragonés ribagorzano|Ribagorza aragonesofona]] ([[Torres (Ribagorza)|Torres]], [[Aragonés campés|Campo]], etc.), en o [[aragonés d'o Semontano de Balbastro|Semontano de Balbastro]] (en [[aragonés navalés|Naval]] y [[Castillazuelo]]), en a [[Plana de Uesca]] ([[Agüero]] y [[Ayerbe]]) y en [[Cinco Villas]].

=== Pronunciación «*buixo*» ===

A forma /'buiʃo/ («buixo»), menos frecuent, s'ha documentau siempre en [[aragonés oriental|a zona mas oriental]] de o dominio lingüistico de l'[[Idioma aragonés|aragonés]]. Vidaller la ha documentau en [[Ribagorza]] ([[Benás]], [[Sarllé|Sarler]], Campo, [[Vilanova]], Torres, [[Capella]], [[Bisagorri]], etc.) pero tamién en a [[Cinca Meya]] (en [[Fonz]]). En Sobrarbe tamién diz que ye prou abundant, anque coexiste en a mayor parte d'a comarca, de forma minoritaria, con as formas /'buʃo/ y /'butʃo/. Se diz /'buiʃo/, d'alcuerdo con Vidaller, en Fanlo y en [[Vio]]; todas dos en a [[val de Vio]].

=== Pronunciación «*bucho''» ===

A forma con cheada, /'butʃo/ («bucho»), acunyada por hipercorrección castellanizadera, se documenta en una gran cantidat de localidaz en as que historicament s'ha parlau aragonés y en belaltros en os que encara se i parla.  Vidaller da como puestos de referencia Buerba en a val de Vio y Fraixén en a val de Broto en Sobrarbe, Alquezra, Nocito y Radiquero d'entre belaltros en o Semontano de Balbastro, Luesia y Longars en Cinco Villas, etc. pero s'ha de manifestar que a distribución d'ista forma, en l'actualidat, ye muito mas cheneral.

D'entre todas as formas exposadas, a sobén dos u mas d'ellas se pueden sentir coexistindo en bels puntos cheograficos, y mesmo puede que un mesmo parlant en diga una u l'altra aleatoriament en a mesma conversa. En iste estau se puede sentir o suyo emplego actual, p. ex, en l'Aínsa, a Buerda, Escalona y toz os lugars en a comarca, en a val d'a Cinca en Sobrarbe, en os que predominantement se diz «bucho» en l'actualidat, pero ocasionalment tamién se deixa sentir a forma «buxo» u dica «buixo», en estando ista zaguera la que muitos consideran mas «anticuada» y «basta», cosa que, como han gosau sinyalar muitos autors, tamién puede significar que sia la mas chenuinament aragonesa.

## Notas


## Referencias

## Vinclos externos